text: [{"text_idx": "#000000", "text": "At skapa eitt umhv\u00f8rvi, sum einhv\u00f8r, vi\u00f0 a\u0301huga fyri ny\u0301ny\u0301tslu, kann f\u00f8la ognarskap i\u0301. Hetta er eitt av endama\u0301lunum hja\u0301 ny\u0301ggju ny\u0301ny\u0301tsluverkstovuni, Ny\u0301 Ny\u0301."}, {"text_idx": "#000003", "text": "Stutt eftir at verk\u00e6tlanin hev\u00f0i fingi\u00f0 stu\u00f0ul skifti Magni arbei\u00f0i og starvast nu\u0301 hja\u0301 Almannaverkinum sum lei\u00f0ari a\u0301 a\u0301takinum \u201cMegna Ti\u0301tt Li\u0301v\u201d. A\u0301taki\u00f0 hevur til endama\u0301l, at hava ymisk tilbo\u00f0 til ung vi\u00f0 vi\u0301\u00f0fevndum sa\u0301larligum ella sosialum trupulleikum og a\u0301lvarsligum trupulleikum av ru\u0301sdrekka- og ru\u0301sevnamisny\u0301tslu. Magni hevur nu\u0301 \u00e6tlanir um at gera eitt dagtilbo\u00f0, solei\u00f0is at nakrir av hansara bru\u0301karum kunnu bru\u0301ka seymistovuna."}, {"text_idx": "#000004", "text": "Eg eigi ikki h\u00f8lini meira, men eg vo\u0301ni, at kunna levera arbei\u00f0sorku til ru\u0301mi\u00f0 og afturfyri fa\u0301a meining og innihald i\u0301 dagligdagin hja\u0301 mi\u0301num bru\u0301karum \u2013 Marni H\u00f8jgaard"}, {"text_idx": "#000006", "text": "B\u00e6\u00f0i dagtilbo\u00f0 og framlei\u00f0sla av barnakl\u00e6\u00f0um eru go\u0301\u00f0 hugkot, i\u00f0 vo\u0301nandi vera sett i\u0301 gongd skjo\u0301tt. Men a\u0301\u00f0renn hetta er komi\u00f0 i\u0301 lag hava tey avgj\u00f8rt, at lata seymistovuna upp fyri almeninginum tvey kv\u00f8ld um vikuna i\u0301 vetur. Ta\u00f0 er Kirstin, i\u00f0 kemur at taka s\u00e6r av at skipa seymikv\u00f8ldini. Kirstin greiddi fra\u0301, at sum barn da\u0301mdi henni alti\u0301\u00f0 v\u00e6l at umseyma kl\u00e6\u00f0ir og at hon alti\u0301\u00f0 hevur keypt kl\u00e6\u00f0ir fra\u0301 Bla\u0301krossbu\u0301\u00f0uni. Hon sigur seg ikki vera serk\u00f8na innan seyming, men at hon gle\u00f0ir seg at l\u00e6ra meira vi\u00f0 at seyma saman vi\u00f0 \u00f8\u00f0rum. Seymistovan er ikki \u00e6tla sum eitt undirvi\u0301singar sta\u00f0 burturav, men heldur sum ein vatnr\u00e6tt lei\u00f0sluskipan, har \u00f8ll eru vi\u00f0 til at mynda hvussu seymistovan kemur at virka. Vi\u00f0 at taka avger\u00f0ir saman og at l\u00e6ra saman vo\u0301nar Kirstin at fa\u0301a gongd i\u0301 ny\u0301ny\u0301tslu i\u0301 alskins skapi."}, {"text_idx": "#000007", "text": "Alt, sum tu\u0301 seymar eigur tu\u0301 sja\u0301lvur. Eg vo\u0301ni, at fo\u0301lk sita eftir vi\u00f0 kensluni av, hvussu l\u00e6tt ta\u00f0 er at endurny\u0301ta og skapa okkurt fra\u0301 grundini. Vit hava seymimaskinur, saksar, trillur, mynstur, toy og alt ta\u00f0, i\u00f0 skal til! Ein kann bru\u0301ka okkara mynstur \u2013 ella finna uppa\u0301 sja\u0301lvur \u2013 ella kanska tu\u0301 hevur t\u00f8rv a\u0301 at b\u00f8ta eitt plagg, vi\u00f0 okkara go\u0301\u00f0u Bernina seymimaskinu. I\u0301 l\u00f8tuni er ta\u00f0 o\u0301keypis at taka lut og fyri toy. Ta\u00f0 kann vera, at tilfar i\u0301 ha\u0301go\u0301\u00f0sku fer at kosta naka\u00f0, men eingin endalig avger\u00f0 er tikin enn. \u2013 Kirstin Helgado\u0301ttir"}, {"text_idx": "#000008", "text": "Seymistovan fer at hava opi\u00f0 mikukv\u00f8ld og ho\u0301skv\u00f8ld fra\u0301 kl 17. Av og a\u0301 ver\u00f0ur skipa fyri verkstovum og ta\u0301 ver\u00f0ur eitt kostna\u00f0argjald fyri lutt\u00f8ku. \u00d8ll eru v\u00e6lkomin \u2013 roynd og o\u0301roynd. Av ti\u0301 at ta\u00f0 er avmarka\u00f0 pla\u0301ss vegna korona ma\u0301st tu\u0301 tekna teg til tilt\u00f8kini umvegis Facebook ella Instagram si\u0301\u00f0unum hja\u0301 Ny\u0301 Ny\u0301. Her finnur tu\u0301 eisini meira kunning um tey tilt\u00f8kini i\u00f0 koma."}, {"text_idx": "#000009", "text": "Fri\u0301ggjakv\u00f8ldi\u00f0 4. desember hev\u00f0i verkstovan opi\u00f0 hu\u0301s, har fo\u0301lk kundu si\u0301ggja ny\u0301ggja h\u00f8li\u00f0. Dakko hev\u00f0i eitt or\u00f0, har hann greiddi fra\u0301 tilgongdini av verk\u00e6tlanini, gleddist um at Bla\u0301i Krossur kundi bjo\u0301\u00f0a h\u00f8li\u00f0 til sli\u0301ka v\u00e6lgerandi verk\u00e6ltan og vo\u0301nar bjarta framti\u0301\u00f0 fyri verk\u00e6tlanina."}, {"text_idx": "#000011", "text": "I\u0301 heyst bjo\u0301\u00f0ar Ti\u0301tt Ru\u0301m eitt tilbo\u00f0 til foreldur, sum eru i\u0301 barsil vi\u00f0 pinkub\u00f8rnum. Talan er um o\u0301keypis bo\u0301lk t..."}, {"text_idx": "#000014", "text": "Vit ny\u0301ta cookies a\u0301 okkara si\u0301\u00f0u.\nTu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000015", "text": "Vit ny\u0301ta cookies a\u0301 okkara si\u0301\u00f0u."}]